[{"text_idx": "#000001", "text": "Ymunodd dros 70 o aelodau\u2019r gymuned a\u0302 ni i ddathlu cyfnod pwysig yn hanes Cymru gyda The Prynhawn a dangos ffilm i ddathlu\u2019r arddangosfa \u2018Gadewch i Paul Robeson Ganu\u2019 a gynhaliwyd yma."}, {"text_idx": "#000003", "text": "Mae\u2019r arddangosfa wych yma yn edrych ar siwrne Robeson wrth iddo wynebu anfantais ac anoddefgarwch, ei gysylltiad gyda glowyr De Cymru, a\u2019i waith yn hyrwyddo amrywiaeth a chydraddoldeb hiliol."}, {"text_idx": "#000004", "text": "Rydym wedi bod yn falch iawn i gael dychwelyd stori Robeson i Lyn Ebwy, 64 mlynedd yn ddiweddarach ers ei ymddangosiad enwog yn Eisteddfod Genedlaethol Glyn Ebwy 1958 lle dywedodd wrth y dorf, \u201cRydych chi wedi siapio fy mywyd \u2013 rwyf wedi dysgu gennych chi.\u201d"}, {"text_idx": "#000006", "text": "Mae\u2019r EVI wedi cadw addysg wrth ei galon dros y blynyddoedd. Mae\u2019r gwaith yma yn parhau yma heddiw, wrth i ni weithio gyda chymunedau lleol a thu hwnt i greu canolfan rhagoriaeth i fod yn falch ohoni, lle gall pobl gymryd rhan, dysgu, creu a chael eu hadlonni, gan gadw i ethos gwreiddiol Institiwt Glyn Ebwy."}, {"text_idx": "#000007", "text": "Roedd lansiad yr arddangosfa yn llwyddiant mawr, gydag adolygiadau gwych i\u2019r Caffi yn EVI a phrynhawn da yn cymdeithasu, dysgu, ac yn hel atgofion."}, {"text_idx": "#000008", "text": "\u201cRoedd yn brynhawn dymunol iawn. Mewnwelediad gwych i fywyd pyllau glo De Cymru a bywyd ysbrydoledig Paul Robeson.\u201d"}, {"text_idx": "#000009", "text": "\u201cPrynhawn hyfryd yn cymdeithasu gyda chwmni gwych a chyfarfod pobl newydd. Te Prynhawn lyfli gan y caffi, ac roeddwn i wedi mwynhau gweld \u2018The Proud Valley\u2019 unwaith eto am y tro cyntaf ers 40 mlynedd.\u201d"}, {"text_idx": "#000010", "text": "Wrth i\u2019r arddangosfa ddod i ben yr wythnos hon, hoffwn ddiolch i Lyfrgell y Glowyr De Cymru a holl aelodau\u2019r gymuned sydd wedi ymweld i ddysgu am stori Robeson a\u2019i ran bwysig yn hanes Du a Chymru yn EVI, yr institiwt hynaf yng Nghymru."}, {"text_idx": "#000016", "text": "Sign up to our newsletter to keep up to date with all the exciting developments at EVI!"}]